CELEX: 62007CN0562
Language: et
Date: 2007-12-19 00:00:00
Title: Kohtuasi C-562/07: 19. detsembril 2007 esitatud hagi — Euroopa Ühenduste Komisjon versus Hispaania Kuningriik

8.3.2008   
            
            
               ET
            
            
               Euroopa Liidu Teataja
            
            
               C 64/22
            
         19. detsembril 2007 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-562/07)
   (2008/C 64/33)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: R. Lyal ja I. Martinez del Peral Cagigal)
   
      Kostja: Hispaania Kuningriik
   Hageja nõuded
   
               —
            
            
               Tuvastada, et käsitledes mitteresidentide ja residentide poolt Hispaanias saadud kapitalitulu kuni 31. detsembrini 2006 erinevalt, on Hispaania Kuningriik rikkunud kohustusi, mis tulenevad EÜ artiklitest 39 ja 56 ning EMP lepingu artiklitest 28 ja 40.
            
         
               —
            
            
               Mõista kohtukulud välja Hispaania Kuningriigilt.
            
         Väited ja peamised argumendid
   31. detsembrini 2006 kehtinud Hispaania õigusnormide kohaselt maksustati mitteresidentide kapitalitulu proportsionaalse määraga 35 %, samas kui residentide kapitalitulu maksustati progressiivse määraga, kui nad olid põhivara omanikud vähem kui üks aasta, ja proportsionaalse määraga 15 %, kui nad olid selle omanikud kauem kui üks aasta. Seetõttu oli mitteresidentide maksukoormus alati suurem, kui nad müüsid oma vara pärast selle omandamisele järgnenud üheaastase perioodi lõppemist. Ka juhul, kui vara võõrandati omandamisele järgnenud ühe aasta jooksul, oli mitteresidentide maksukoormus suurem, välja arvatud siis, kui mitteresidentidele kohaldatud keskmine maksumäär ületas 35 % (mis viitas väga märkimisväärsele kapitalitulule).
   Komisjon leiab, et nende kahe kategooria maksumaksjate olukord ei ole objektiivselt erinev, mistõttu on mitteresidentide suurem maksukoormus diskrimineeriv, mis õigusvastaselt piirab EÜ artiklites 39 ja 56 ning EMP lepingu artiklites 28 ja 40 sätestatud töötajate ja kapitali vaba liikumist.